**HOTĂRÂRE**

**privind aprobarea nivelului cotizaţiilor şi taxei pentru realizarea interconectării cu instituţii similare internaţionale în domeniul donatorilor voluntari de celule stem hematopoietice, precum şi pentru acreditarea laboratoarelor de imunogenetică şi histocompatibilitate, în anul 2023**

În temeiul art. 108 din Constituţia României, republicată, şi al art. 143 alin. (9) din Legea nr. 95/2006 privind reforma în domeniul sănătăţii, republicată, cu modificările şi completările ulterioare,

Guvernul României adoptă prezenta hotărâre.

Art. 1 - Se aprobă nivelul cotizaţiilor şi taxei pentru realizarea interconectării cu instituţii similare internaţionale în domeniul donatorilor voluntari de celule stem hematopoietice, precum şi pentru acreditarea laboratoarelor de imunogenetică şi histocompatibilitate, aferente anului 2023, în cuantum de 17.128 euro.

Art. 2 - (1) Cotizaţiile şi taxa pentru realizarea interconectării cu instituţii similare internaţionale sunt următoarele:

a) cotizaţia de membru al Asociaţiei Mondiale a Donatorilor de Măduvă, în sumă de 12.178 euro;

b) cotizaţia de membru al Grupului European pentru Sânge şi Transplant de Măduvă, în sumă de 900 euro;

c) taxa pentru acreditarea de către Federaţia Europeană de Imunogenetică a laboratoarelor de imunogenetică şi histocompatibilitate, în sumă de 1.350 euro, care se plăteşte pentru fiecare dintre cele trei laboratoare acreditate;

(2) Echivalentul în lei al cotizaţiilor şi taxei prevăzute la alin. (1) se calculează pe baza cursului de schimb leu/euro stabilit de Banca Naţională a României la data efectuării plăţii.

(3) Plata cotizaţiilor şi taxei prevăzute la alin. (1) se suportă din bugetul aprobat Ministerului Sănătăţii pentru anul 2023 prin Registrul Naţional al Donatorilor Voluntari de Celule Stem Hematopoietice, unitate aflată în subordinea ministerului, finanţată integral de la bugetul de stat.

**PRIM-MINISTRU**

**NICOLAE-IONEL CIUCĂ**